
АГЕНЦИЈАТА ЗА ИНОВАЦИИ, НАУЧНО-ТЕХНОЛОШКИ РАЗВОЈ И ПРЕТПРИЕМНИШТВО НА РЕПУБЛИКА СЕВЕРНА МАКЕДОНИЈА - ИНОВА







ПРИДРУЖНА ДОКУМЕНТАЦИЈА

кон

ЈАВЕН ПОВИК број 1/2026 година





ГОДИШНА ПРОГРАМА ЗА РАБОТА НА АГЕНЦИЈАТА ЗА ИНОВАЦИИ, НАУЧНО-ТЕХНОЛОШКИ РАЗВОЈ И ПРЕТПРИЕМНИШТВО ЗА 2026 ГОДИНА – ИНОВА








Избор на организации за деловна поддршка на претприемништвото кои ќе бидат ангажирани во реализација на програмските активности: “Поддршка за самовработување“, и “Ваучерски систем на советување” од Годишната програма на Агенцијата за иновации, научно-технолошки развој и претприемништво за 2026 година - ИНОВА (Службен весник бр.  65/2026). 
Точката “Поддршка за самовработување“ се реализира согласно Оперативниот план на Владата за активни програми и мерки за вработување и услуги на пазарот на трудот за 2026 година.
Врз основа на член 28 став 3 алинеја 1 и член 42 став 1 од Законот за иновациската дејност, научно-технолошки развој и претприемништво („Службен весник на Република Северна Македонија“ бр.154/25 и 192/25), Стратегијата за МСП 2026-2030, Годишна програма за работа на Aгенцијата за иновации, научно-технолошки развој и претприемништво за 2026 година – ИНОВА („Службен весник на Република Северна Македонија“ бр.65/2026), директорот на Aгенцијата за иновации, научно-технолошки развој и претприемништво – ИНОВА, на ден 30.10.2026 година објавува:





ПРИДРУЖНА ДОКУМЕНТАЦИЈА
кон
ЈАВЕН ПОВИК број 1/2026 година



за пријавување и избор 
на организации за деловна поддршка на претприемништвото (ОДП)
за реализација на програмските активности
ВАУЧЕРСКИ СИСТЕМ НА СОВЕТУВАЊЕ И ПОДДРШКА ЗА САМОВРАБОТУВАЊЕ





1. ИМЕ, ОДНОСНО НАЗИВ И СЕДИШТЕ НА ОРГАНИЗАЦИЈА КОЈА ГИ ДОДЕЛУВА СРЕДСТВАТА
Агенцијата за иновации, научно-технолошки развој и претприемништво на Република Северна Македонија со седиште на Кеј Димитар Влахов број 4, 1000 Скопје (во понатамошниот текст Агенција).

2. НАМЕНА, ЦЕЛ И ПРЕДМЕТ НА ЈАВНИОТ ПОВИК
2.1 Намена и цел на јавниот повик - Намена на јавниот повик е поддршка на потенцијалните претприемачи (невработени лица) и микро, мали и средни претпријатија (во понатамошниот текст ММСП) во согласност со Годишната програма за работа на агенцијата за иновации, научно-технолошки развој и претприемништво за 2026 година – ИНОВА, односно имплементација на Ваучерски систем за советување со цел давање поддршка на зајакнувањето на конкурентноста на постоечките микро, мали и средни претпријатија и поддршка на самовработувањето. Целта е ширење на ваучерскиот систем за советување како инструмент за подобрување на работењето на секторот на ММСП како систем за поддршка на активните претпријатија за премостување на привремени пречки во работењето, со цел зголемување на бројот на одржливи бизниси со потенцијал за натамошен раст и развој во согласност со прирачникот за Ваучерскиот систем на советување..
Целите на јавниот повик се:
· се поголем број на нови фирми да бидат во состојба да преживеат во тек на критичните први години на постоење,
· се поголем број на фирми да бидат во состојба да остварат повисоки стапки на развој,
· се поголем број на невработени лица (потенцијални претприемачи) да започнат со имплементација на нивниот бизнис (изготвување на бизнис план, регистрација на фирма),
· формирање на нови работни места и
· поттикнување на локалниот пазар на советување (консултантство).

2.2. Предмет на јавниот повик. 
Предмет на јавниот повик. Предмет на јавниот повик е избор на организации за деловна поддршка (ОДП) на претприемништвото кои ќе бидат ангажирани за реализација на програмските активности: Поддршка за самовработување (мерка 22) и  Ваучерскиот систем на советување (мерка 23) од Годишната програма за работа на агенцијата за иновации, научно-технолошки развој и претприемништво за 2026 година – ИНОВА, како и други проектни активности поврзани со промоција на иновации и претприемништвото, градење на капацитетите кај целните групи и зголемување на конкурентноста на ММСП. 

Задачите и активностите се дадени во придружната документација. Активностите и условите за ОДП се дадени во подолу наведената Табела.
Понудувачите треба да ги извршуваат следните задачи:
· спроведување на комплетниот процес за издавање на ваучери со цел поддршка на невработените лица/потенцијалните претприемачи и ММСП, во согласност со прирачникот на процедури за ваучерско советување,
· потикнување на микро, малите и средните претпријатија за користење на советодавни услуги со цел подобрување на резултатите од работењето и зајакнување на конкурентноста
· промоција на претприемачката култура и воспоставување партнерства за промовирање на претприемништвото на локално и регионално ниво 
· поддршка на ММСП во усвојување одржливи практики и интегрирање напредни дигитални технологии, овозможувајќи им подобрување на конкурентноста, намалување на негативното влијание врз животната средина и усогласување со глобалните трендови кон позелена и поиновативна економија.
Активностите кои ОДП ќе треба да ги извршува и ќе бидат финансирани од страна на Агенцијата наведени се во Табела 1 

ТАБЕЛА 1: 
	АКТИВНОСТИ И УСЛОВИ - “ВАУЧЕРСКИ СИСТЕМ НА СОВЕТУВАЊЕ“ (ВСС)

	Улогата на Организациите за Деловна Поддршка (ОДП) е да ги изведуваат следните програмски активности: Поддршка за самовработување и Ваучерски систем на советување од “Годишна програмата на Агенцијата за 2026”, како и други проектни активности, односно реализација на обуки на невработени лица и ММСП. Точката Поддршка за самовработување-претприемништво се реализира согласно Оперативниот план на Владата за активни програми и мерки за вработување и услуги на пазарот на трудот за 2026 година.

Активности / Одговорности на ОДП во однос на ВСС се следните:
· Ги оценува и прифаќа апликантите кои ги исполнуваат условите (ММСП и невработени лица, односно потенцијални претприемачи), 
· Ја оценува состојбата на клиентите (анализа на претпријатието и оценка за потенцијалниот претприемач/невработеното лице) како би се одредила оптималната интервенција, односно советување,  
· Ја оценува доделената задача употребувајќи го портфолиото и стандардните Услови и опис на работните задачи,
· Помага при селекцијата на квалификувни советници (ја пребарува базата на податоци), 
· Обезбедува согласност за советување од сите учесници во проектот, 
· Го издава ваучерот (за потребите на „Ваучерскиот систем советување” и “Програмата за самовработување”),
· Ја следи работата на проектот, 
· Врз основа на завршениот проект, ги собира сите потребни документи,   
· Ги препраќа до Агенцијата потребните документи неопходни за извршување на плаќање на клиентите, советниците (субвенција за самовработување) и ОДП за административниот надоместок, 
· Доставува до Агенцијата извештаи за своето работење предвидени со важечкиот Прирачник за Ваучерско советување,
· Се грижи за заштита на личните податоци на корисниците на советодавни услуги, 
· Спроведува активности за промовирање на Програмата за ваучерско советување на регионално / локално ниво,
· При промовирање на Програмата, ОДП треба да ги наведат името и знакот на Агенцијата како и на кофинансиерите на програмата,
· Реализација на обуки наменети за потенцијални претприемачи (евидентираните невработени лица), согласно потребите на Агенцијата.

	Услови за кадарот задолжен за директна реализација на ВСС:
· Да има најмалку 1 лице, вработено и/или работно ангажирано во ОДП, 

	Верификација на сработеното се врши преку: 
· изработка и достава на извештај за работата на советникот, 
· изработка и достава на извештај од советникот-организатор и
· достава на извештај за текот на советувањето и задоволноста на корисникот на ваучерското советување  




3. СОДРЖИНА НА ПРИЈАВАТА
Пријавата треба да содржи: 
3.1. Општи услови (документи):
· Име, адреса и седиште на понудувачот,
· Решение за регистрација и тековна состојба од Централен регистар, 
· Копија од последна завршна сметка предадена во Централен регистар,
· Уверение за платени даноци издадено од даночните органи,
· Изјава на понудувачот со која се прифаќаат условите од јавниот повик.
Бараните документи треба да не се постари од 6 месеци од денот на издавањето и да бидат доставени во оригинален примерок или копија заверена од понудувачот. 
3.2 Посебни услови (со кои понудувачот  ја докажува техничката способност, искуство и обученост):
3.2.1 Обучен кадар и работно искуство за спроведување на предметот на јавниот повик
Ангажираните лица задолжени за директно спроведување на предметот на јавниот повик треба да се со работно искуство од најмалку 3 години во областа на бараниот предмет и да ги задоволат условите неопходни за кадарот задолжен за директна реализација наведени во Табелата 1. Задолжително за оваа работна задача е Високо образование. 
Работното искуство се докажува со:
· Листинг од Агенцијата за вработување на Република Северна Македонија или со договор за работен ангажман.
Обученоста на персоналот се докажува со:
· Преглед на посетени обуки, семинари и работилници кои се докажуваат со биографија (CV) и сертификати поврзани со програмската активност и претприемништвото.
Начин на оценување:
· до 5 посетени обуки, семинари и работилници……………….…3 поени;
· од 6 до 10 посетени обуки, семинари и работилници ……….5 поени;
· над  10 посетени обуки, семинари и работилници …………..10 поени;

· Преглед на реализирани обуки, семинари и работилници кои се докажуваат со биографија (CV) и договори и потврди за реализираните обуки, семинари и работилници.
Начин на оценување:
· до 5 реализирани обуки, семинари и работилници…………… 10 поени;
· од 6 до 10 реализирани обуки, семинари и работилници …20 поени;
· над 10 реализирани обуки, семинари и работилници ……….30 поени;

3.2.2 Реализација на проекти од областа на претприемништвото, особено оние за кои постојат релевантни анализи, истражувања и независни анкети за  ефектите од истите.
Критериумот „Реализирани проекти од областа на претприемништвото и поддршка на микро, малите и средните претпријатија“ од страна на подносителот на пријавата се оценуваат врз основа на доставени податоци за реализирани проекти што се докажува со договор, вклучително:
· назив и основни податоци за проектот; 
· период на реализација; 
· улога на подносителот во проектот; 
· област и целна група на проектот; 
· постигнати резултати и ефекти. 
Начин на пресметување: 
· До  5  реализирани проекти	5 поени 
· Од 6 до  10  реализирани проекти	10 поени 
· Од 11 до  20  реализирани проекти	20 поени
· Над 20  реализирани проекти	30 поени

3.2.3 Деловна поврзаност со локалните и регионалните институции за поддршка на микро мали и средни претпријатија(ММСП)
Деловната поврзаност се докажува со:
· Број на реализирани заеднички проекти, договори и меморандуми за соработка, согласност од општинските совети за заедничка работа, настапување и реализација на локални, регионални и меѓугранични проекти и други акти за поддршка на ММСП.
Начин на пресметување: 
За сите подносители на пријави кон јавниот повик се определува/пресметува согласно бројот на поени согласно бројот на реализирани проекти за поддршка на ММСП при што:
· До  3  реализирани заеднички проекти, договори и меморандуми за соработка ............................................................... 7 поени, 
· Од 4 до  6  реализирани заеднички проекти, договори и меморандуми за соработка. ............................................................. 11 поени 
· Над  6  реализирани заеднички проекти, договори и меморандуми за соработка..............................................................  15 поени,
3.2.4. Техничка и просторна оспособеност на седиштето на апликантот каде ќе се реализират активностите предмет на јавниот повик. 
Апликантот треба да ги исполнува следните услови:
3.2.4.1.Поседување на соодветен простор за изведување на активностите. 
3.2.4.2.Поседување на соодветна информатичка опрема за изведување на предметот на јавниот повик вклучувајќи опрема за презентација.
Се потврдува со:
· Имотен лист издаден од надлежен орган, доколку е сопственик на просторот или друг соодветен правен основ со кој се докажува правото на користење или располагање со просторот, како што е договор за закуп, договор за користење, договор за отстапување на користење или друг акт со кој се докажува правото на располагање со просторот, кој важи најмалку за периодот на реализација на активностите (површина, бр. на канцеларии) и преглед на соодветна информатичка опрема, потпишана од понудувачот.
Начин на пресметување: 
· за обезбеден соодветен простор со површина поголема од 30 м², заедно со потребната информатичка и презентациска опрема.....................15 поени; 
· за обезбеден соодветен простор со површина од 10 до 30 м², заедно со потребната информатичка и презентациска опрема.....................10 поени; 
· за обезбеден простор до 10 м², заедно со потребната информатичка и презентациска опрема..............5 поени; 
· доколку подносителот не располага со соодветен простор и опрема........0 поени.
3.3. Право да поднесуваат понуди имаат правни лица, фондации за поддршка на претпријатија и здруженија за микро, мали и средни претпријатија кои ќе бидат способни да одговорат на различните потреби и барања на ММСП.  

4. ЦЕЛНИ ГРУПИ/КОРИСНИЦИ
Како целни групи кои се корисници на ваучерскиот систем на субвенционирано советување се сметаат потенцијалните претприемачи (невработени лица) и ММСП.

5. КРИТЕРИУМИ ЗА ИЗБОР НА НАЈПОВОЛЕН ПОНУДУВАЧ 
Основни критериуми врз основа на кои Агенцијата ќе ја оценува способноста на организациите за деловна поддршка за извршување на предметот на јавниот повик:
	
	Опис
	Поени

	а)
	Обучен кадар на подносителот на пријавата и работно искуство 
	40

	б)
	Реализирани проекти на подносителот на пријавата од областа на претприемништвото и давање поддршка на ММСП
	30

	в)
	Деловна поврзаност на подносителот на пријавата  со локалните и регионалните институции за поддршка на малото стопанство
	15

	г)
	Техничка и просторна оспособеност на подносителот на пријавата каде ќе се реализират активностите
	15


За избор на ОДП, подносителот на пријавата треба да освои најмалку 65 бодови од вкупниот можен број на бодови.

6. ДИНАМИКА НА РЕАЛИЗАЦИЈА НА ПРЕДМЕТОТ НА ЈАВНИОТ ПОВИК: 
Согласно програмските активности.

7. ФИНАНСИСКИ СРЕДСТВА ЗА РЕАЛИЗАЦИЈА НА ПРОГРАМСКИТЕ АКТИВНОСТИ 7.1 Поддршка за самовработување:  57.775.000,00 денари (Мерка 22)
7.2 Ваучерски систем на советување: 2.500.000,00 денари (мерка (23)
Средствата за реализација на овие активности се наменети за исплата на овластени советници, за административни трошоци на ОДП поврзани за реализација на активностите, како и за исплата на експертска комисија за оценување на бизнис планови во рамки на програмската активност поддршка за самовработување.
8. РОК И НАЧИН НА ДОСТАВУВАЊЕ НА ДОКУМЕНТАЦИЈАТА
Рокот за пријавување на кандидатите започнува со објавување на јавниот повик, и завршува 15 (петнаесет) дена по објавување на повикот, сметајки го и денот на објавувањето.
Согласно општиот правилник за управување со финансиските инструменти и мерките за поддршка пријавувањето на кандидатите е преку Националниот портал за електронски услуги.   
По исклучок од ставот (2) на овој член, а во случај на технички прекин на функционалноста на Националниот портал за електронски услуги или Националната платформа за интероперабилност, пријавата во форма на електронски документи се доставуваат преку квалификувана електронска препорачана достава на електронската адреса на ИНОВА, согласно прописите од областа на електронските документи, електронската идентификација и доверливи услуги при што задолжително е да постои електронски запис за датумот, времето на поднесување и подносителот на пријавата
Заинтересираните кандидати, Барање/Апликација и документите наведени погоре во делот „Содржина на пријавата“, ги доставуваат со прикачување Националниот портал за електронски услуги. 
Недоставувањето на бараната документација може да резултира со отфрлање на кандидатурата.
Нецелосните пријави, како и пријавите што ќе се достават или пристигнат по истекот на наведениот рок, нема да бидат разгледувани.

9. ДОГОВОР ЗА СОРАБОТКА И ВРЕМЕТРАЕЊЕ

9.1. Врз основа на конечното решение за избор директорот на Агенцијата склучува Договор за деловна поддршка со секоја избрана организација.

9.2. Договорот од точка 9.1 се склучува со рок на важење од 3 (три) години, сметано од денот на неговото обострано потпишување, со што избраните организации се стекнуваат со статус на овластени субјекти за деловна поддршка за спроведување на Ваучерскиот систем  на советување  и поддршка за самовработување,  за целиот период на траење на договорот.

9.3. Финансиските средства за реализација на договорните обврски за првата година од договорот се обезбедени согласно точка 7.1 од овој Јавен повик од Буџетот на Република Северна Македонија за 2026 година. За секоја наредна фискална година, обемот на доделените ваучери и финансиските исплати ќе се уредуваат со посебен годишен анекс кон договорот, во рамки на расположливите средства.

9.4. Доколку за тековната буџетска година не бидат одобрени, алоцирани или расположливи финансиски средства во Буџетот, анекс кон Договорот нема да се склучи.
Несклучувањето на анекс поради непостоење или неодобрување на буџетски средства не претставува повреда на Договорот од страна на ИНОВА, ниту пак може да биде основ за надомест на штета, загубена добивка, трошоци или казнени пенали во корист на организации за деловна поддршка на претприемништвото.

[bookmark: _GoBack]9.5. Агенцијата врши континуирано следење и годишна евалуација на успешноста на реализацијата на проектите и советувањата. Доколку избраната организација не постапува во согласност со преземените обврски Агенцијата еднострано ќе го раскине договорот. 

Дополнителни информации на тел. 070 381 945 

								            Директор
     							                 Даниела Димовска

